
Alsószentiván Község Önkormányzata Képviselő-testületének

8/2011. (VI. 1.) önkormányzati rendelete

 helyi lakáscélú támogatásról
Alsószentiván Község Önkormányzata Képviselő-testülete 

a szociális igazgatásról és szociális ellátásokról szóló 1993. évi III. törvény 

26. §-ban kapott felhatalmazás alapján 

a Magyar Köztársaság Alkotmányáról szóló 

1949. évi XX. törvény 44. § (1) bekezdés a) pontjában

meghatározott feladatkörében eljárva a következőket rendeli el a következőket rendeli el:

1. § 
(1)
Alsószentiván Község Önkormányzata az e rendeletben foglalt feltételeknek megfelelő első lakáshoz jutó rászorult személyek és családok részére vissza nem térítendő helyi lakáscélú támogatást (a továbbiakban: támogatás) nyújt. 

(2)
A támogatás céljára felhasználható előirányzat összegét Alsószentiván Község Önkormányzata Képviselő-testülete (a továbbiakban: Képviselő-testület) évente a költségvetési rendeletében állapítja meg.


(3) 
A támogatási kérelmek elbírálása a Képviselő-testület hatáskörébe tartozik.

2. §  Támogatásban részesíthetők a gyermekes családok, a gyermeküket egyedül nevelők,     gyermektelen fiatal házasok, élettársak, egyedülállók, ha:

a) első lakáshoz jutók,


b) a kérelem benyújtásának időpontjában a 45. életévüket nem töltötték be és
c) nyilatkozatban vállalják, hogy támogatás megállapítása esetén a település közigazgatási területén a szerződés megkötésének időpontjától számított legkésőbb 60 napon belül állandó lakóhelyet létesítenek.
3. §
(1) 
Támogatás adható Alsószentiván Község közigazgatási területén a méltányolandó lakásigény kielégítéséhez történő:

a) új lakóház építéséhez legalább 30%-os készültségi fok esetében,


b) használt lakóház megvásárlásához,

amennyiben a lakóház tulajdonosa kizárólag az igénylő és házastársa, vagy élettársa lesz.

(2) 
Méltányolandó a lakásigény, ha a lakóház lakószobáinak száma a lakóház építési (vásárlási) költsége az a) foglalt feltételeknek megfelel:

a) a lakásigény mértéke az igénylő és a vele együtt költöző családtagok (házastárs, élettárs, gyermek, más családtag) számától függően a következő:


aa) egy-két személy esetén: legfeljebb három lakószoba,


ab) három személy esetén: legfeljebb három és fél lakószoba,


ac) négy személy esetén: legfeljebb négy lakószoba,

ad) minden további személy esetén fél szobával nő a lakásigény mértékének felső határa. Három, vagy több gyermeket nevelő család esetében a lakásigény mértékének felső határa minden további személy esetében egy szobával nő.

4. §
Nem adható támogatás annak:

a) aki a támogatást a lakásigény mértékének méltányolható felső határát meghaladó lakás építéséhez, vásárlásához kéri,

b) akit, vagy a vele együtt lakó, illetve költöző személy valamelyikét korábban bármely önkormányzat lakáscélú támogatásban részesített,

c) aki rendszeres jövedelemmel nem rendelkezik, illetve az egy főre jutó havi nettó jövedelem a mindenkori öregségi nyugdíjminimum összegét nem éri el,

d) aki önkényesen foglalt el lakást és ettől számított 5 év még nem telt el.

5. §
A támogatás mértéke maximum 100.000 forintig terjedhet.

6. § 
(1) 
A Képviselő-testület döntése alapján Alsószentiván Község Önkormányzata nevében a polgármester köti meg a szerződést a támogatásban részesülő személyekkel. 
(2) 



(3) 
A támogatást azonnal és egyösszegben kamatmentesen vissza kell fizetni, ha a támogatott:


a) a támogatást jogtalanul kapta, 

b) nem tett eleget e rendelet 2. § c) pontjában hivatkozott nyilatkozatában vállaltaknak,

c) a támogatás alapjául szolgáló lakóház 5 éven belüli elidegenítése esetén. 

7. § 
(1) 
Ez a rendelet 2011. július 1. napon lép hatályba.

(2) 
A rendelet rendelkezéseit a hatályba lépését követően benyújtott kérelmek elbírálásánál kell alkalmazni. 

(3) 
E rendelet hatálybalépésével egyidejűleg hatályát veszti Alsószentiván Község Önkormányzata Képviselő-testületének a lakástámogatás rendjéről szóló 4/2007. (III. 1.) önkormányzati rendelete. 
Nagy Lajos





Nyikosné Katzenberger Erika

polgármester






       körjegyző


Ez a rendelet egységes szerkezetben a mai napon kihirdetésre került:

Alsószentiván, 2011. november 21.



Nyikosné Katzenberger Erika










       körjegyző

� Hatályon kívül helyezte: 14/2011. (XI. 21.) önkormányzati rendelet 2011. november 22-től





